ย่านชุมชนเก่า: ชุมชนบ้านจอมศรี
ที่อยู่: ตำบลก้านเหลือง อำเภอนาแก จังหวัดนครพนม ภาคตะวันออกเฉียงเหนือ
ลักษณะสำคัญ: ชุมชนบ้านจอมศรี เป็นชุมชนขนาดกลางตั้งอยู่บนสภาพภูมิประเทศที่เป็นที่ราบ พื้นที่โดยรอบชุมชนเป็นพื้นที่เกษตรกรรม ได้แก่ นาข้าว เป็นชุมชนพักอาศัยกึ่งชนบท ลักษณะสังคมภายในชุมชนยังคงเป็นไปในลักษณะของวิถีชีวิตและวัฒนธรรมแบบชนบท ประชากรในชุมชนประกอบอาชีพด้านเกษตรกรรมเป็นหลัก ได้แก่ การทำนา และมีอาชีพเสริมคือ การทำเครื่องจักรสานเปลไม้ไผ่ เป็นชุมชนที่พักอาศัยของกลุ่มชาติพันธุ์ผู้ไท ซึ่งยังคงมีวิถีชีวิต วัฒนธรรมประเพณี และความเชื่อที่ยังปรากฏอยู่ในปัจจุบัน เช่น การแต่งกาย ภาษาพูด เป็นต้น และเรือนไม้แบบดั้งเดิม ก่อสร้างด้วยการเข้าไม้ไม่ใช้ตะปู